b'\n_START_ARTICLE_\nHampi\n_START_SECTION_\nIzvor imena\n_START_PARAGRAPH_\nIme kraja izvira iz poangle\xc5\xbeenega imena Pampa, to je starega imena za reko Tungabhadra, na obre\xc5\xbeju katere je bil zgrajen Hampi.\n_START_SECTION_\nZgodovina\n_START_PARAGRAPH_\nPrvo zgodovinsko naselje na tem kraju sega v 1. stoletje na\xc5\xa1ega \xc5\xa1tetja. Hampi, v takratnem \xc4\x8dasu poznan kot Vijayanagara, je v 14. stoletju postal sredi\xc5\xa1\xc4\x8de mogo\xc4\x8dnega Vijayanagara kraljestva (1336 -1565). Glavno mesto je bilo pomembno trgovsko sredi\xc5\xa1\xc4\x8de, kjer so trgovci z vsega sveta trgovali z lokalnimi za\xc4\x8dimbami in bomba\xc5\xbeem. Vladarji so posve\xc4\x8dali veliko pomembnost tudi religiji, umetnosti in arhitekturi. Najbolj znan po ambicioznih projektih je bil kralj Krishnadeva Raya (1509-1529 AD) iz dinastije Tuluva. Med njegovim vladanjem je kraljestvo do\xc5\xbeivelo vrhunec. Vijayanagara velja za zadnje najve\xc4\x8dje hindujsko kraljestvo, ki je nadziralo skoraj ves jug Indije. Na vi\xc5\xa1ku mo\xc4\x8di naj bi v tem mestu \xc5\xbeivelo med 200.000 in 500.000 prebivalcev. Leta 1565 so ga premagale sile Dekanske Muslimanske Konfederacije. Mesto je bilo pove\xc4\x8dini uni\xc4\x8deno in izropano, pre\xc5\xbeiveli prebivalci pa so zbe\xc5\xbeali. Ru\xc5\xa1evine tega mesta le\xc5\xbeijo na preko 26 kvadratnih kilometrih.\n_START_SECTION_\nLega\n_START_PARAGRAPH_\nHampi le\xc5\xbei na bregu reke Tungabhadra in je od mesta Bangalore oddaljen 353 km, od mesta Bellay 74 km, najbli\xc5\xbeja \xc5\xbeelezni\xc5\xa1ka postaja pa je v 13 km oddaljenem Hospetu. Ima strate\xc5\xa1ko lokacijo na eni strani je reka Tungabhadra, na drugi pa je obkro\xc5\xbeen s hribovjem, ki je omogo\xc4\x8dalo dobro in lahko obrambo. Na tem obmo\xc4\x8dju je veliko granitnih monolitov oz. balvanov, ki so jih uporabili za gradnjo pala\xc4\x8d in templjev ter kipov indijskih bo\xc5\xbeanstev.'